**UNIVERSITATEA „OVIDIUS” CONSTANȚA**

**DEPARTAMENTUL PENTRU PREGĂTIREA PERSONALULUI DIDACTIC**

ANUL II SEMESTRUL I

Facultatea de Matematică și Informatică-Informatică ANUL II

METODE ȘI INSTRUMENTE DE PREDARE ȘI ÎNVĂȚARE ȘI EVALUARE

|  |  |
| --- | --- |
| **PROFESOR COORDONATOR** | Prof. Univ. Dr. Conf. : VIRGIL FRUNZĂ  Dr. : MONA BĂDOI- HAMMAMI |
|  | |
| **STUDENȚI** | OLTEANU ADELINA  SAVIN BIANCA |

CONSTANȚA 2022/ 2023

CUPRINS

[1. INTRODUCERE 3](#_Toc122031338)

[2. Delimitări conceptuale: 4](#_Toc122031339)

3. METODE TRADIȚIONALE DE PREDARE, CONDIȚII DE APLICARE ȘI INSTRUMENTELE CORELATE……………………………………………………………………..4  
[4. METODE INTERACTIVE DE PREDARE, CONDIȚII DE APLICARE ȘI INSTRUMENTELE CORELATE 5](#_Toc122031347)

5. CORELAȚIA ÎNTRE METODĂ ȘI INSTRUMENT DE EVALUARE……………………………6

[6. ACTIVITATEA PRACTICĂ 8](#_Toc122031356)

[6.1. OBIECTIVELE OPERAȚIONALE Ale EVALuĂRII 8](#_Toc122031357)

[6.2. COMPETeNȚELE URMĂRITE DE MĂSURAT 8](#_Toc122031358)

[6.3. ACTIVITATEA DE EVALUARE 8](#_Toc122031359)

[7. BIBLIOGRAFIE 9](#_Toc122031360)

1. INTRODUCERE

Pentru а se adresa tuturor elevilor şi pentru а deveni deschisă, flexibilă, adaptată şi orientată spre fiecare şi pentru toţi, educația trebuie să presupună în practică o nouă orientare care pune accentul pe cooperare, parteneriat, învățare socială şi valorizarea relațiilor pozitive în educație.

Metodele și instrumentele de predare și învățare și evaluare constituie instrumente de prim rang în mâna educatorului, sunt calea eficientă de organizare şi conducere а învăţării, un mod comun de а proceda care reuneşte într-un tot familiar eforturile cadrului didactic şi ale elevilor.

Profesorul trebuie să utilizeze nu doar metodele de învățământ, ci strategiile didactice care să identifice şi să sprijine rezolvarea dificultăţilor de învățare în clasă, dar să-l şi implice pe elev în procesul de învățare, urmărindu-se astfel dezvoltarea gândirii, stimularea creativității şi а interesului pentru învățare. Nu se poate lucra diferențiat cu elevii, dacă profesorul nu-i cunoaște foarte bine, atât sub aspectul dezvoltării lor fizice, cât mai ales, а dezvoltării psihice а acestora.

1. Delimitări conceptuale:

* Învăţarea şcolară, în mod special. Învăţarea reprezintă, din punct de vedere pedagogic, activitatea proiectată de cadrul didactic pentru a determina schimbări comportamentale la nivelul personalităţii preşcolarului, elevului, studentului prin valorificarea capacităţii acestora de dobândire a cunoştinţelor, a deprinderilor, a strategiilor şi a atitudinilor cognitive.
* Învăţarea, în calitate de activitate umană fundamentală, are un scop propriu, angajat la nivel de finalitate adaptativă, transmisă şi acţiunilor sale subordonate (scrierea, lectura etc), proiectate şi realizate în virtutea unor motivaţii specifice.
* Predarea reprezintă acţiunea cadrului didactic de transmitere a cunoştinţelor la nivelul unui model de comunicare unidirecţional, dar aflat în concordanţă cu anumite cerinţe metodologice care condiţionează învăţarea, în general.
* Metodele și instrumentele de predare sunt metodele de lucru didactice ale profesorului, activităţii educaţionale şi cognitive a elevilor prin rezolvarea diferitelor sarcini didactice care vizează însuşirea materialului studiat (I.F. Kharlamov).
* Metodele și instrumentele de învățare reprezintă modalităţile sistematice de lucru de care se pot servi profesori în activitatea de instruire şi elevii în cea de învăţare, capabile să conducă la rezolvarea obiectivelor pedagogice propuse.
* Metodele și instrumentele de evaluare este o cale prin intermediul căreia cadrul didactic „oferă elevilor posibilitatea de a demonstra nivelul de stăpânire a cunoştinţelor, de formare a diferitelor capacităţi testate prin utilizarea unei diversităţi de instrumente adecvate. Instrumentul de evaluare reprezintă un element constitutiv al metodei, prin intermediul căruia elevul ia la cunoştinţă sarcina de evaluare.
* Obiectivele operaționale sunt obiective care descriu cât mai corect posibil, concret și clar starea finală a școlarului, deoarece reprezintă o reflectare a rezultatului învățării, a progresului în cunoaștere și acțiune înregistrat de școlar.

1. METODE TRADIȚIONALE, CONDIȚII DE APLICARE ȘI INSTRUMENTELE EDUCAȚIONALE DE PREDARE CORELATE

Metodele tradiționale, clasice sunt expunerea, conversația și exercițiul.

**Expunerea**. Constă în prezentarea de către profesor a unor cunoştinţe noi, pe cale orală, în structuri bine închegate, ceea ce garantează o eficienţă sporită, prin transmiterea unui volum mare de informaţii într-o unitate de timp determinată. În funcţie de natura şi amploarea deducţiilor şi argumentelor desfăşurate, de stilul discursiv şi de concreteţea limbajului folosit, expunerea cunoaşte mai multe variante: povestirea, explicaţia, prelegerea, expunerea universitară, expunerea cu oponent.

**Conversaţia euristică**. Este o metodă dialogală, de incitare a elevilor prin întrebări, şi are la bază maieutica socratică, arta aflării adevărurilor printr-un şir de întrebări oportun puse. Prin acest procedeu, elevii sunt invitaţi să realizeze o incursiune în propriul univers cognitiv şi să facă o serie de conexiuni care să faciliteze dezvăluirea de noi aspecte ale realităţii.

**Exerciţiul didactic**. Constituie o modalitate de efectuare a unor operaţii şi acţiuni mintale sau motrice, în chip conştient şi repetat, în vederea achiziţionării sau consolidării unor cunoştinţe şi abilităţi. Această metodă are – în principiu – un caracter algoritmic, prin aceea că presupune anumite secvenţe riguroase, prescrise, ce se repetă întocmai.

1. METODE INTERACTIVE DE PREDARE, CONDIȚII DE APLICARE ȘI INSTRUMENTELE CORELATE

Utilizarea metodelor interactive de predare-învăţare în activitatea didactică contribuie la îmbunătăţirea calităţii procesului instructiv-educativ, având un caracter activ – participative și o reală valoare activ-formativă asupra personalităţii elevului Iată câteva metode interactive de grup, din manualele alternative ce le folosim în activitatea noastră didactică:

A. **Brainstorming-ul** este una dintre cele mai răspândite metode în stimulare a creativităţii, cu condiția folosirii și mânuirii cu profesionalism, flexibilitate si inspiraţie, fiind prezent chiar în activitatea de compunere de probleme, în scopul stimulării creativităţii

B. **”Tehnica desenului din covor”**. Metoda constă în raportarea permanentă a conţinutului textului literar la posibile ilustraţii şi evidenţiază cuvintele-cheie în jurul cărora se grupează şi se ordonează ideile textului. Folosirea acestei metode poate “coborî” până la nivelul “traducerii” unei expresii artistice prin imagine şi culoare. În acest mod este accesibilizat conţinutul expresiei respective, este perceput rolul acesteia în cadrul textului şi este înţeles scopul cu care a fost întrebuinţată de autor. Exprimarea conţinutului literar prin imagine şi culoare îl determină pe elev să fie creativ. Astfel sunt antrenaţi în egală măsură toţi elevii şi aceştia participă conştient la înţelegerea manifestărilor concrete ale limbii române. Ca aplicaţie a acestei tehnici aş da alcătuirea schemei figurative a textului „primăvara” ,folosind ca elemente de conţinut: zăpada, soarele, zăvoiul, gâzele.

C. **”Floarea de lotus”**: presupune deducerea de conexiuni între idei, concepte, pornind de la o temă centrală. Aceasta determină cele 8 idei secundare care se construiesc în jurul celei principale, asemenea petalelor florii de lotus. Cele 8 idei secundare sunt trecute în jurul temei centrale, urmând ca apoi ele să devină la rândul lor teme principal, pentru alte 8 flori de lotus.

D. **„Diagrama wenn”**: este formată din două cercuri care se suprapun parţial. În intersecţia celor două cercuri se grupează asemănările, iar în spaţiile rămase libere din cercuri se notează deosebirile dintre două aspecte, idei sau concepte.

E. **Ciorchinele**: este un organizator grafic, un tip de brainstorming neliniar, prin care se evidenţiază într-o reţea, conexiunile dintre idei despre un subiect. Se notează tema în centru şi apoi din ea curg ideile, sintagmele noi.

F. **Bulgărele de zăpadă**: are la bază împletirea activităţii individuale cu cea desfăşurată în mod cooperativ în cadrul grupurilor. Întâi, elevii lucrează pe cont propriu, apoi formează perechi pentru a analiza rezultatele individuale. Perechile se rezumă în grupuri mari (de obicei două grupuri mari), întreaga clasă se reuneşte, apoi, pentru a analiza şi concluziona ideile emise. Se alege soluţia finală şi se stabilesc concluziile: cuţitul, lingura şi furculiţa sunt tacâmuri, cana și farfurioara o folosim adesea la mic dejun şi cină, paharul este individual ca să nu ne îmbolnăvim unii de la alţii, cu făcăleţul mama face plăcinte, la solniţă apelăm numai la nevoie, copiii nu au nevoie de cafetieră etc.

G. **Schimbă perechea**: se lucrează în perechi. Se împarte clasa în două grupe egale ca număr de participanţi. Se dă sarcina de lucru. Fiecare pereche comunică ideile. Cercul din exterior se roteşte în sensul acelor de ceasornic, realizându-se astfel schimbarea partenerilor în pereche. Elevii au posibilitatea de a lucra cu fiecare dintre membri colectivului. Cei din cercul interior rămân pe loc în prima parte a jocului. Se cere elevilor din cercul exterior să dea exemple de substantive proprii (nume de copii): nume de băieţi, care să înceapă cu literele indicate. În partea a doua a jocului, când se face schimbul cercurilor (cel din exterior trece în interior şi invers), se cere elevilor să dea exemple de nume de fetiţe cu literele indicate.

1. CORELAȚIA ÎNTRE METODĂ ȘI INSTRUMENT DE EVALUARE

* Relația metodă-instrument de evaluare poate fi analizată ca relație de strictă dependență, în sensul că abordarea metodologică pentru care se optează la un moment dat determină natura și conținutul instrumentului de evaluare, precum și contextul administrării acestuia. Litoiu (2001) apreciază că metoda de evaluare vizează întregul demers evaluativ, care debutează cu stabilirea obiectivelor de evaluare, fiind urmată de proiectarea instrumentelor de cercetare, administrarea acestora, scorarea și interpretarea rezultatelor. Această perspectivă plasează instrumentul de evaluare în imediata subordine a metodei, constituindu-se în parte integrantă a acesteia, ce concretizează opțiunea pentru un anume tip de demers metodologic. În contextul în care metoda de evaluare este privită ca agent determinant al masurării și aprecierii în actul evaluativ, instrumentul de evaluare poate fi privit ca parte operațională în care se traduc sarcinile de lucru pentru elevi și care asigură concordanta între obiectivele de evaluare și metodologia de realizare a acesteia.
* În dinamica procesului educativ cele două etape importante, măsurarea şi aprecierea capătă semnificaţii şi coerenţă în funcţie de metoda utilizată în susţinerea acestui demers. În contextul metodologic descris pentru un anumit tip de evaluare, instrumentul în sine devine partea operaţională cu sarcina de lucru prin intermediul căreia elevul demonstrează abilităţi şi capacităţi specifice situaţiei de învăţare şi/sau de evaluare.Instrumentul de evaluare este cel care pune în valoare atât obiectivele de evaluare, cât şi demersul iniţiat pentru a atinge scopul propus, uneori reuşind chiar o schimbare a modului de abordare a practicii evaluative curente sau a celei de examen. Utilizarea din ce în ce mai susţinută a unor instrumente de evaluare care valorizează sarcinile de lucru centrate pe competenţe şi abilităţi de ordin practic ar putea revigora întreaga viziune a profesorului asupra aceea ce trebuie evaluat, când, cum şi mai ales, cu ce.

1. ACTIVITATEA Practică
   1. OBIECTIVELE OPERAȚIONALE Ale EVALuĂRII

O1. Studenții vor identifica semificațiile conceptelor cheie;

O2. Studenții folosind cuviitele lor vor avea posibilitatea să producă definiții ale conceptelor cheie;

O3. Studenții folosind cuvintele lor vor enumera metode tradiționale și interactive de predare;

O4. Studenții vor identifica relația dintre metoda și instrument;

* 1. COMPETeNȚELE URMĂRITE DE MĂSURAT

C 1. Identificarea conceptelor cheie;

C 2. Definirea și explicarea semnificațiilor conceptelor cheie;

C 3. Cunoașterea metodelor de predare, învățate și evaluare;

C 4. Identificarea metodelor și instrumentelor tradiționale de predare;

C 5. Identificarea metodelor și instrumentelor interactive/moderne de predare.

* 1. ACTIVITATEA de evaluare

Metoda și instrumentul de evaluare – Întrebări deschise.

1. Definiți predarea.

2. Ce metode tradiționale/clasice de predare cunoașteți?

3. Ce metode interactive/moderne de predare cunoașteți?

4. Explicați, la alegere, una din metodele tradiționale/clasice de predare.

5. Explicați, la libera alegere, una din metodele interactive/modern de predare.

1. BIBLIOGRAFIE

* simpozion-national-metode-inovative-de-predare-invatare-evaluare.pdf
* Ionescu Miron, Radu Ion. (1995). *Didactica modernă.* Cluj-Napoca: Dacia.
* Cristea, S. (2002). *Dicționar de pedagogie.* Chişinău: Litera Educațional.
* Frunza, V. (2004). *Elemente de metodologie a instruirii.* Constanta: muntenia;.
* Cucoş, C. ( 1996). *Pedagogie.* Iaşi: Polirom.